text: সিলেট টাইমস ডেস্কঃ সিলেট মেট্রোপলিটন পুলিশ কমিশনার মো. নিশারুল আরিফ বলেছেন, সিলেটে ইভটিজার ও চাঁদাবাজদের এলাকাভিত্তিক তালিকা তৈরির কাজ চলছে। পুলিশের দুটি উইং এ তালিকা তৈরির কাজ করছে। অপরাধীদের দ্রুত আইনের আওতায় আনা হবে।
  রবিবার দুপুরে সিলেট মেট্রোপলিটন পুলিশের জালালাবাদ থানার ওপেন হাউস ডে অনুষ্ঠানে প্রধান অতিথির বক্তব্য তিনি এ কথা জানান।
  অনুষ্ঠানে জানানো হয়, প্রতি মাসের ১৫ তারিখ জালালাবাদ থানার ওপেন হাউস ডে নিয়মিত অনুষ্ঠিত হবে।
  এতে উপস্থিত ছিলেন- সিলেট সদর উপজেলা চেয়ারম্যান আশফাক আহমদ, জালালাবাদ থানা পুলিশিং কমিটির সভাপতি ও ৮নং কান্দি গাঁও ইউনিয়ন পরিষদের চেয়ারম্যান নিজাম উদ্দিন, ৭নং মোগলগাঁও ইউনিয়নের চেয়ারম্যান মো. হিরণ মিয়া, জালালাবাদ থানার পুলিশিং কমিটির সাধারণ সম্পাদক ও ৭নং মোগলগাঁও ইউনিয়নের সাবেক চেয়ারম্যান শামসুল ইসলাম টুনু, ৮নং ওয়ার্ড পুলিশিং কমিটির সভাপতি মকবুল হোসেন খান, সাধারণ সম্পাদক সুদিপ দে, ৮নং ওয়ার্ড আওয়ামী লীগের সাধারণ নম্পাদক নজনুল ইসলাম নজু, জুনেদ মাস্টার, গিয়াস মেম্বার, ওবায়দুল্লাহ ইসাকসহ বিভিন্ন ইউনিয়নের চেয়ারম্যান, ইউপি সদস্য ও এলাকার মুরব্বীগণ উপস্থিত ছিলেন।